Minu poolt ka siis väike kokkuvõte sellest juba lõppenud TKV-st.
Kõigepealt sai minu ema imelise paki Silpsolpsult
. Te ei kujuta ettegi, kuidas mu ema pakiteate kätte saades nuhkima hakkas. Tal nimelt tekkis juba mõne aja pärast kahtlus, et kindlasti seesama TKV, kes muu talle ikka pakki võiks saata. Ja kui ta suutis pakitegijana Silpsolpsu tuvastada, siis luges ta kohe hoolega otsast-lõpuni läbi ka vastava TKV teema... Oi, ta uuris ja kahtlustas...
Mina muidugi eitasin kõike ja siis ta hakkas juba otsapidi minu õde kahtlustama - uuris tollelt, et mis ta Isetegija kasutajanimi on jne... No kui ta paki kätte sai, siis ta sai ikka öelda, et no mis ma ütlesin, olid ju sina... Ema sai lausa imelise paki ning selle eest suured-suured tänud Silpsolpsule!!!!
Mina tegin paki Lumepilve emale ning pakki sai kott, kaelakee, kommikarp ja tee. Siin siis ka pildid ja nagu minu puhul juba kombeks saanud
ainult isetehtud asjadest.
APRILLI ROHELINE
Aprilli roheline täitsa valmis ja tundub, et hakkan teistele järgi jõudma, sest ka roosa mai juba varsti valmimas (see ka väiksem töö seekord).
Lubage esitleda - üle pika aja taas üks heegeldatud kott!!! Lõng:
Phildar Detente (100% puuvill) -2 tokki rohelist ja veidi üle poole toki valgetHeegelnõel:
nr 3Kui hakkas meeldima, võid koti saada endale, sest kott on oksjonil - VAATA SIIA!!!
Emadepäeva kingid...
Tahtsime, et meie rühma lapsed saaksid emadele midagi armast kinkida. Õnneks tulid meelde need mõnusad Luiselotte kõrtega tehtud siidisallid.
Mõtlesin, et mis seal ikka, ehk on 3-4-aastastele jõukohased... Vunderis olid odavad toorikud (need 29.-) aga otsa saanud, õnneks müüja ütles, et tuleb küll veel, aga pange kohe kinni, sest need on hetkega otsas. Oligi olnud nii! Sallid sain kätte alles eelmisel reedel, nii et sallide tegemiseks jäi vaid see nädal. Oh ja eks sellega paras tegu oli ka... Korraga võtsin salle tegema vaid kaks last, et olla kindel, et tegvus kontrolli all on ning et lapsed valiksid ikka värvid ise, mitte ei piiluks sõbra pealt. Tõsi - kõrred ajasin peale paari lapse ponnistusi nähes ikkagi ise sallile ning selle viimase (nö põhja) värvimise juures ka mõnda last abistasin - nad lihtsalt ei jõudnud enam... Ja no kuulge - lapsel kulus salli tegemiseks umbes pool tundi (mõnel vähem, mõnel rohkem) ja ega pisikesel pole ju lihtne nii pikalt ühe asjaga tegeleda... Aga lõppude lõpuks olid KÕIK LAPSED VÄGA TUBLID ja see et nad saavad salli kingiks emale teha, lisas ikkagi palju-palju jõudu ja kannatust!!!!!!
Pildid siis ka (üks sall kahjuks pildile ei jõudnud, sest üks laps lahkus varem):
Muide - värvid on kõik laste enda valitud (kasutasime kolme värvi - üks kõrre ülemisse otsa, üks kõrre alumisse otsa ja kolmas ülejäänud sallile). Mõnel korral tekkis küll tahtmine öelda, et EI, aga hoidsin end korralikult tagasi ja õigest tegin, sest ka need minu arust sobimatud kombinatsioonid said imevahvad!!!!!!
Nüüd jääb ainult loota, et ka emmedele meeldisid!!!!
Nüüd on siis laste rõõmsaks tegmine jõudnud meie jaoks õnneliku lõpuni.
Ka suuremal tüdrukul on mõnus pakk käes ja veel täpselt selline pakk, milles iga asi oli 100% omal kohal!!! Laureen on väga-väga rahul ja eriti õnnelik selle üle, et nüüd on tal kotil ka nimi peal (Laureen suudab oma asju pidevalt kuhugi unustada) ja oma nimega tassist on ta samuti juba ammu unistanud!!!!
Lühidalt - laps on paki üle väga õnnelik!!!!!!!!!!!!!!!!!!!!
Pildid ka:
Ja nüüd meie poolt teele suured-suured kallid paki tegijale - Killele!!!!!!